கேள்வி: மாமன் மகள் (1955 திரைப்படம்) - கதை பற்றி விளக்கவும்.
பதில்: பணக்காரரான தர்மலிங்கத்துக்கு மாலதி என்ற ஒரே ஒரு மகள் மட்டுமே உள்ளாள். தர்மலிங்கத்தின் மனைவி காணாமல் போன தன் தம்பி மகனைக் கண்டுபிடித்து அவனுக்கே தன் மகள் மாலதியை திருமணம் செய்து வைக்க வேண்டும் என்று சொல்லிவிட்டு இறந்துவிடுகிறார். மேலும் தன் தம்பி மகன்தான் சொத்துக்களுக்கு வாரிசு என்றும் உயில் எழுதி வைத்துவிடுகிறார். தர்மலிங்கம் தன் நண்பன் கன்னியப்பனிடம் தன் மருமகனைத் தேடும் பொறுப்பை ஒப்படைக்கிறார். ஆனால் கன்னியப்பனோ சொத்துக்களை அபகரிக்க தன் மருமகன் தாண்டவத்தை காணாமல் போன தர்மலிங்கத்தின் மருமகனாக நடிக்க ஏற்படாடு செய்கிறார். தர்மலிங்கம் இருவருக்கும் திருமணம் செய்து வைக்க முடிவு செய்கிறார். இதற்கிடையில், கூச்ச சுபாவமுள்ள இளைஞனான சந்திரன், மாலதியின் ஆசிரியராகிறான். அவர்கள் இருவரும் காதலித்து திருமணம் செய்து கொள்ள முடிவு செய்கின்றனர். இதனால் பயந்துபோன கன்னியப்பன், சந்திரனை வேலையிலிருந்து நீக்குகிறார். சந்திரனின் பாட்டி காமாட்சி அவனுக்கு ஒரு மந்திர கவசத்தை வழங்குகிறார், அது அவனை உறிதியானவனாகவும் தைரியமானவனாகவும் மாற்றும் என்று நம்பிக்கையூட்டுகிறார். சந்திரன் ஒரு முதிர்ந்த தோட்டக்காரனாக மாறுவேடமிட்டு மாலதியைச் சந்திக்க வருகிறான். இந்நிலையில் அந்த உயில் திடீரென்று மறைந்துபோகிறது. பல சிக்கல்களும் உருவாகின்றன. பின்னர் உண்மை வெளிப்படுகிறது, கன்னியப்பன் செய்த நயவஞ்சகம் வெளியாகிறது. காதலர்கள் ஒன்றுபடுகிறனர்.